als_Latn dik_Latn sag_Latn
Mesfushori i përfaqësueses shqiptare, Ergys Kaçe ishte protagonist në këtë fundjave të superligës greke pasi realizoi një gol të bukur ne fitoren në shtëpi 4 me 1 të skuadrës së tij Paok i Selanikut kundër Verias. Talenti i kombëtares kuqezi luajti 70 minuta si titullar përpara se të zëvendësohej nga trajneri Anastasiadis kur rezultati ishte 3 me 0. Paraqitja e kaçes, përpos golit të realizuar, ishte shumë e mirë sikurse ka ndodhur thuajse në të gjitha ndeshjet e fundit. Në pjesën e parë selanikasit shënuan dy gola me Mak dhe Salpingidhis, për të ardhur pastaj në minutën e 57 kur mesfushori Ergys Kaçe realizon nga distancë me të djathtën duke trefishuar shifrat. Ky ishte goli i dytë në kampionat për kaçen dhe i treti në të gjitha kompeticionet. Ndërsa Paoku vazhdon të ketë një ecuri të shkëlqyer në superligën greke pasi në shtatë javë është e vetmja skuadër që nuk ka pësuar asnjë humbje me 6 fitore dhe 1 barazim, duke kryesuar me 19 pikë, tri më shumë sesa Olimpiakos i vendit të dytë.
als_Latn